LQ150X1LH60, SHARP LQ150X1LH60 LCD-paneelverspreider | LCDs-Display.com
LCDs-Display.com is 'n spesialiteitsverskaffer van SHARP LQ150X1LH60.
SHARP LQ150X1LH60 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die SHARP LQ150X1LH60-pdf datasheet of gedetailleerde spesifikasies van die SHARP LQ150X1LH60 of ander SHARP LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van SHARP LQ150X1LH60 verspreider by LCDs-Display.com. E-pos ons: info@LCDs-Display.com
Verwante model vir "LQ150X1LH60"
Verwante sleutelwoorde vir "LQ150X1LH60" Suid Afrikaanse Nuus Thread - Page 221 - Stormfront
Page 221 of 226 « First < 121 171 207 208 209 210 211 212 213 214 215 216 217 218 219 220 221 222 223 224 225 226 >
03-01-2010, 03:36 AM #2201
‘Afrikaans behoort aan almal wat die taal praat’
“Kombuistaal, verdrukkingstaal, slawetaal, blanketaal, gesteelde taal. Dít is Afrikaans nie. Afrikaans behoort aan almal wat dit praat, lees, skryf en liefhet.”
Só het dr. Michael le Cordeur, ondervoorsitter van die Afrikaanse Taalraad, ’n vraag oor aan wie Afrikaans behoort by ’n AKTV-werkseminaar beantwoord. Dié seminaar is Saterdag by die ATKV-oord Goudini Spa gehou.
Dié seminaar het gefokus op die ervaring van Islam in Afrikaans, en deel gevorm van die ATKV se gespreksreeks oor die diversiteit van Afrikaans. Sprekers uit die Moslemgemeenskap, die Afrikaanse Taalraad en die ATKV het die geleentheid bygewoon.
Le Cordeur het gesê daar bestaan baie clichés rondom Afrikaans, soos: “Afrikaans is eintlik onse taal wat hulle by ons kom steel het.”
“Afrikaans is egter die eiendom van elkeen wat hom liefhet. As jy jou kind liefhet, kan niemand hom steel nie. Dieselfde geld jou taal.”
Vir mnr. Ebrahim Patel, voormalige president van SARU en die hoofspreker by die seminaar, is Afrikaans “?’n sielstaal”. “Afrikaans is my huistaal. Dis die taal waarin ek met my ma gepraat het. Haar laaste woorde was in Afrikaans. Dit is die taal van my siel. Ek praat dit met trots en korrektheid.”
Volgens Patel behoort Afrikaans ook nie aan een spesifieke gemeenskapsgroep nie. “Enige taal behoort aan God.”
Volgens Patel het elkeen die reg om te sorg dat sy taal voortleef. “Wanneer ’n biblioteek afbrand, word kennis vernietig. Wanneer ’n taal afbrand, is die mensdom arm.”
Dr. Danny Titus, uitvoerende direkteur van kultuur by die ATKV, het in sy verwelkomingstoespraak gesê Afrikaans kan nie meer aan net een groep gekoppel word nie. “Ons moet ’n breër gesprek en debat oor Afrikaans voer, sonder die oogklappe en bagasie van die verlede.”
03-02-2010, 03:58 AM #2202
Ou SA vlag by nuwe stadion verban
Kaapstad - Die ou Suid-Afrikaanse vlag is onder 'n lang lys items wat verbode is by die Kaapstad-stadion.
Dié vlag is op 'n lys verbode items wat by die ingange van die 68 000-sitplek stadion vertoon word.
Dit is net bo "baniere of vlae met inhoud was as seksisties, rassisties, vulgêr, diskriminerend of aanstootlik" kan wees.
Sambrele met punte, traangas, vuurwapens, ammunisie, messe en enige skerp of metaalvoorwerpe met 'n punt wat as 'n gevaarlike wapen beskou word, is ook verban.
Danny Jordaan, hoof van die reëlingskomitee, het gesê hy is onbewus van die verbod op die ou vlag en het nie geweet of dit by ander stadions dieselfde is nie.
Dan Plato, burgemeester van Kaapstad, het gesê wat by sportsaamtrekke in ander lande gebeur het waar mense die ou vlag rondgeswaai het, het "bietjie van 'n verleentheid veroorsaak".
"Ons wil nie hê dieselfde verleentheid moet hier plaasvind nie," het hy gesê.
"Ons wil eerder aan mense sê die ou Suid-Afrikaanse vlag word nie meer as die nasionale vlag herken nie en ons wil nie hê mense moet onnodig die land of Kaapstad in die verleentheid stel nie," het Plato gesê.
"Laat ons liewer patrioties en soos goeie patriote van die land optree."
"As jy 'n Suid-Afrikaner is, hoekom wil jy 'n vlag bring wat nie meer die nasionale vlag is nie? Wat is jou motiewe daarvoor?"
Die ou vlag met sy blou, wit en oranje strepe word in sommige gebiede as 'n simbool van die apartheid-regime gesien en word deur sekere mense as hoogs aanstootlik beskou.
Dié vlag is in 1994 met die huidige vlag vervang.
03-03-2010, 04:41 AM #2203
Britse koerante looi ‘hanswors’ Zuma
Pres. Jacob Zuma se staatsbesoek aan Brittanje begin vandag te midde van ’n skerp negatiewe – selfs beledigende – ontvangs in die burgerlike samelewing.
Terwyl Zuma ontvang sal word deur sowel koningin Elizabeth – hy gaan tuis in Buckingham-paleis – en die eerste minister, mnr. Gordon Brown, het heelparty kommentators reeds neerhalend na sy sekslewe verwys.
Die ergste is Stephen Robinson in die Daily Mail, wat na Zuma verwys as ’n “deur seks geobsesseerde dweper” en “walglike hanswors”.
Robinson verwys na Zuma se 20 kinders by 10 vroue, maar voeg by dat hy op ’n onlangse besoek aan Suid-Afrika deur ’n ingeligte persoon meegedeel is dat die president in der waarheid 35 kinders het, insluitende ’n tweeling by ’n Oekraïnse vrou.
Hy het gesê daar is geen behoorlike rede vir die staatsbesoek nie. “Dit lyk heeltemal onbesonne om Zuma uit te nooi op ’n tydstip dat dit steeds duideliker word dat Suid-Afrika in ’n georganiseerde kleptokrasie omskep word.”
Daarby is Zuma se “maniese promiskuïteit” ’n verskriklike voorbeeld en het dit ’n saak van ernstige openbare kommer geword. Baie mense wonder waarom die koningin ’n man eer “wat tuis vinnig ’n baie slegte grap word”, skryf Robinson.
In The Guardian wys Michael White daarop dat Zuma se besoek reeds ’n uitwerking op die binnelandse politiek het.
Brown gaan hom vandag uit die voete maak terwyl die tradisionele vraesessie vir die premier in die laerhuis aan die gang is om Zuma saam met die koningin te verwelkom, iets wat weer ’n stok aan die opposisie sal gee om hom te looi.
Zuma sal ’n beroep op Brown doen om sanksies teen Zimbabwe op te hef en ook praat oor Brittanje se beleid om visums vir Suid-Afrikaanse besoekers te vereis, die Wêreldbeker-sokkertoernooi en beleggings.
In ’n hoofartikel raai The Independent die Britse regering aan om Zuma sy sin te gee betreffende meer beleggings in Suid-Afrika, maar nie om die sanksies teen Zimbabwe te beëindig nie. Brown moet Zuma daaraan herinner dat hy voor sy bewindsaanvaarding ten gunste was van ’n harder houding.
The Daily Telegraph berig dat die gaste by die staatsbanket vanaand uit goue borde sal eet.
Die eerbiedwaardige Londense Times het die Zuma-besoek tot dusver geïgnoreer.
03-03-2010, 04:51 AM #2204
Staatsinspuiting van miljoene om vervalle plase te rehabiliteer
Kaapstad - Sowat 90% van die 5,9 miljoen hektaar landbougrond wat die staat sedert 1994 vir grondhervorming aangekoop het, lê vandag braak.
Dié grond gaan ’n kapitaalinspuiting van R254 miljoen kry om dit weer lewensvatbaar te maak, het mnr. Gugile Nkwinti, minister van landelike ontwikkeling en grondhervorming, gister op ’n ministeriële inligtingsessie hier gesê.
’n Kwart van sy begroting vir die 2010-’11-boekjaar gaan gestort word in pogings om nagenoeg 200 plase, wat eens produktief was maar in onbruik verval het, te rehabiliteer. “Dié plase is as volhoubare ondernemings aangekoop en die gedagte was dat dit só sal bly. Dit het egter nie gebeur nie,” het Nkwinti gesê.
’n Verdere R207 miljoen in waarborge sal in samewerking met die tesourie en die Landbank bewillig word aan opkomende boere wat die gevaar loop om hul plase te verloor.
Hoewel hy die regering se planne verwelkom, het dr. Theo de Jager, Agri SA se visepresident, gesê die regering se reddingsboei beteken bloot hy betaal wéér vir plase wat hy reeds gekoop het.
“Hy gaan uiteindelik baie meer geld uithaal om die plase reg te ruk as wat hy daarvoor betaal het omdat dit nou soveel langer gaan vat om die plase op die been te kry.”
Hy het ’n belofte deur Nkwinti dat die departement sy hulpverlening aan nuut gevestigde boere gaan opknap, verwelkom.
“Opkomende boere wag gemiddeld tot 33 maande om kapitaal te kry. Niémand kan so oorleef nie.”
Die regering gaan voorts opkomende boere wat nie daarin slaag om plase volhoubaar te bedryf nie summier van die grond af jaag.
“Die beginsel van gebruik-of-verloor-dit gaan nou éérs van toepassing wees,” het Nkwinti gesê. “Ons gaan vennootskappe met bestaande en afgetrede boere aangaan om volhoubare ondernemings te vestig, maar diegene wat nie wil saamwerk nie, is uit.”
Hy het bygevoeg daar kan nie langer bekostig word om geld te verkwis op boerderye wat nie ’n volhoubare bydrae tot voedselproduksie lewer nie. Nkwinti het herhaal die regering gaan nie sy teiken van 30% van landbougrond teen 2014 in swart hande haal nie.
03-03-2010, 04:53 AM #2205
Polisie onder erge druk
KAAPSTAD. – Die polisiediens in die land is onder geweldige druk met onwettige immigrante wat die hulpbronne en mannekrag leeg tap.
Die land se provinsiale polisiehoofde het gister in die parlement gesê die regering begroot nie vir die “miljoene” onwettige immigrante wat die polisie noodgedwonge moet polisieer nie.
En buitelanders het regdeur die land ’n invloed sover dit misdaad betref.
Komm. Amon Mashigo van die Vrystaat het gesê “Nigeriërs” betrek bouvallige geboue in Bloemfontein waaruit hulle mensehandel bedryf.
In die Noord-Kaap is veediefstal ’n groot probleem, “want die vee word oor die grens na Namibië en Botswana gesmokkel”, het komm. Mirriam Mbombo gesê.
Die totale druk in die Vrystaat is nou reeds so hoog dat elke speurder gemiddeld 69 sake gelyktydig moet ondersoek, van die hoogste werkladings in die land.
Die lading in die Oos-Kaap is 66 sake per speurder. In Gauteng is dit 28 per speurder.
Volgens mnr. Mluleki George, Cope-LP, weet hy egter van speurders wat meer as ’n 100 sake op ’n slag ondersoek.
Komm. Calvin Sengani, Limpopo se polisiehoof, het nie doekies omgedraai oor die druk wat die vloedgolf Zimbabwiërs op hulpbronne in sy provinsie plaas nie.
“Hulle oorstroom ons dorpe en stede. Hulle veroorsaak baie misdaadprobleme. Ons neem hulle in hegtenis en beskerm hulle met hulpbronne wat vir landsburgers bedoel is.”
Ook asst.komm. Simon Mpembe, waarnemende polisiehoof in Gauteng, het aan die portefeuljekomitee oor polisie gesê dié provinsie sit met tot 3?miljoen onwettige immigrante.
“Daar is dus meer mense om te polisieer, maar ons het nie genoeg ?beamptes ?om ?dit ?te ?doen nie.
“Ons kan nie sê ons gaan hulle nié polisieer net omdat hulle van ’n ander land is nie,” het Mpembe agterna aan Volksbladgesê.
Volgens komm. Lesetja Beetha van Noordwes teiken rowers “vreemdelinge” in sy provinsie.
“Hulle kan nie hul geld bank nie, want ?hulle? het nie wettige dokumente nie en die misdadigers weet dit.”
Komm. Thulani Ntobela, polisiehoof in Mpumalanga, hoop die weermag kan binnekort help met grensbeveiliging, “want op party plekke is daar nie eens ’n heining nie”.
Die polisiehoofde het toegegee hul statistieke oor polisievoertuie is misleidend omdat die verhouding van vier beamptes per voertuig ook stukkende en uitgediende motors insluit.
Volgens Mashigo is die polisiekantore in die Vrystaat wat die beste vaar, dié op Virginia en Kroonstad, in Batho buite Bloemfontein en op Ficksburg. Die kantore wat die swakste vaar, is almal in en om die Rosestad: Mangaung, Bloemspruit, Kagisanong en Parkweg.
03-04-2010, 03:50 AM #2206
Afrikaners ‘moet opstaan en hulself help’
Pretoria - As Afrikaners wil oorleef, sal hulle ’n gees van aktivisme moet aanleer sodat hulle vir hul regte kan begin opstaan.
Minderhede het tot dusver saamgespeel, maar maniere van georganiseerde protes is nou nodig, meen prof. Hermann Giliomee, historikus en politieke ontleder. Hy het by die Afrikaner Burgerlike Netwerk (ABN) se beraad hier opgetree.
Hy het gesê 2009-’10 is die keerpunt. Daar is groot wanorde in die ANC, ’n magsvakuum, pres. Jacob Zuma is ’n swak president, minderhede se griewe hoop op en emigrasie is nie meer so haalbaar nie.
Giliomee het gesê Afrikaners is moeg vir wat aangaan en is by die punt waar hulle nie meer bereid gaan wees om belasting te betaal nie.
Hy het gesê Afrikaners het nou ’n “dun” vel nodig oor kollektiewe diskriminasie en vernedering. Hulle moet ondergeskiktheid, gedienstigheid en selfhaat verwerp en besef hulle het die reg tot ’n volwaardige spesifieke Afrikaanse onderrigaanbod, ’n diskriminasie vrye arbeidsmark en respek vir hul historiese erfenis.
“Afrikaners het verleer om as ’n gemeenskaplike burgerlike gemeenskap op te tree en op hul regte te staan. Hulle verwag dat die staat sal voorsien.”
Hy meen dit is tyd dat Afrikaners besef hulle is op hulself aangewese.
Prof. Deon Geldenhuys, ’n politieke ontleder van die Universiteit van Johannesburg, het in sy toespraak oor politieke riglyne vir oorlewing van die Afrikaanse kultuurgemeenskap gesê daar moet gevra word of dit polities moreel gepas is as Afrikaners hulself afgesonderd sien van bruin en swart mense wat hul taal deel. Die Afrikaners verteenwoordig 6% van die gemeenskap en Afrikaanssprekendes 13,3%.
Volgens Geldenhuys beleef Afrikaans as moedertaal bedreigings ondanks die Grondwet se voortreflikhede. Hy het gesê minderhede eis wêreldwyd dat hul identiteit erken word en Afrikaners moet uit daardie lesse kan leer.
Geldenhuys het gesê vir die erkenning van minderheidsregte behoort na ’n multikulturele benadering gekyk te word waar vereis word dat twee of meer tale gebruik word.
Hy het gesê minderheidsregte vir Afrikaanses is die minimum vereiste vir hul oorlewing.
03-04-2010, 09:21 AM #2207
Elektrisiteit - die kragtige verhaal van krag
Maak die spreadsheet oop en dan kan jy sien hoeveel jou krag jou meer gaan
kos per maand oor die volgende drie jaar.
Electricity Increases - RSA_1.zip (5.9 KB, 1 views)
03-05-2010, 04:26 AM #2208
Smokkelaars bring 40 000+ vir seks in
Die regering verwag mensesmokkelaars gaan meer as 40 000 buitelandse prostitute vir WB 2010 “invoer”.
Daarmee saam verwag die regering ’n verskerpte invloei van dwelms soos kokaïen en heroïen deur Suid-Afrika se grensposte en lughawens, het mnr. David Bayever van die sentrale dwelmgesag (CDA) gister in Pretoria gesê.
Hy het dié kommer uitgespreek by die bekendstelling van die Verenigde Nasies se verslag oor internasionale dwelmhandel.
Bayever het gesê hoewel “indrukwekkende” stappe gedoen word om dwelms by Suid-Afrika se grensposte, in hawens en op lughawens te onderskep, het die regering te make met ’n hoogs gesofistikeerde ondergrondse dwelmbedryf “wat enige onderskeppunte en -meganismes kan omseil”.
Mensesmokkelaars se invoer van prostitute is volgens hom nou verbind met die invloei en verspreiding van gevaarlike dwelms.
Sy kommer is voorts dat baie van dié prostitute ná WB 2010 in Suid-Afrika sal bly. Ook die groei in die dwelmnetwerk gaan Suid-Afrika bybly.
Die bestaande vlak van dwelmgebruik in Suid-Afrika skep ’n “dwelmryke omgewing” vir sokkertoeriste.
Dr. Jonathan Lucas, hoof van die VN se eenheid vir dwelms en misdaad (Undoc), het gesê dié land word een van die wêreld se vernaamste “bedryfsentra” vir dwelmsindikate.
Sy gevorderde finansiële infrastruktuur maak dit vir misdadige sindikate moontlik om dwelmgeld internasionaal te versend en te ontvang.
03-05-2010, 08:52 AM #2209
Standbeeld lelik gevandaliseer
Met “bloed” wat uit haar borste en onderbuik loop en swartgeverfde oë, staan die marmer standbeeld van koningin Victoria voor Port Elizabeth se Sentraal-biblioteek oorkant die markplein.
Graffiti in talle van die amptelike landstale laat die vermoede bestaan dat dié meer as honderd jaar oue Baaise baken gisteraand gevandaliseer is uit weerwraak teenoor die Britse media wat pres. Jacob Zuma, op besoek aan die koningshuis, so kruisig.
Goduka Europe, wat “gaan huis toe” Europa in Xhosa beteken, Go away, Futsek (voertsek) is onder meer op die standbeeld gespuit. Verbygangers kon vanoggend skaars glo wat hulle sien.
“Ons moet onsself afvra hoekom die mense hierdie ding geoen het,” het mnr. Siya Mapinda gesê, “ek dink dit is oor die negatiewe berrigewing oor Zuma. Maar dít is nie reg nie, daar is beter maniere om protes te maak.”
Mnr. Johan Goosen meen weer die mense wat dit gedoen het, moet gehang word, “want dit is ’n belangrike deel van ons geskiedenis. Dit is siek dat iemand so iets sal doen, wat sal die internasionale besoekers moet dink wat met die 2010-sokker hiernatoe kom?”
Mnr. Ernest Devasconcellos wou weet waar die sekuriteit was wat die gebied moes beveilig. “Hierdie is net die begin! Sedert die munisipaliteit Omega-sekuriteitsdienste in Sentraal weggeneem het, raak die wetteloosheid al hoe erger."
Vir mnr. Robert Burton stuur dit weer die boodskap uit dat toeriste nie eintlik welkom is in die land nie. “Dit is pure diskriminasie. Dis net omdat dit ’n Victoriaanse beeld is dat dit nou so bespuit is. Dit maak my baie kwaad en ongelukkig,” het hy gesê.
Maar die man wat die ergste ontsteld was, is mnr. Mnr.Manuel de Castro, eensmalige burgemeester van Walvisbaai. “As dít die manier is hoe Suid-Afrikaners gaan optree na die negatiewe publisiteit oor Zuma, gaan dit net verhoudings tussen SA en die “UK” versuur. "Ek het Port Elizabeth spesiaal besoek om die ou geboue en die ryk geskiedenis te kom beleef. Die vandalisering van die beeld is skandelik. Hierdie mense het geen respek vir die ryk geskiedenis van die land nie. Geskiedkundige bakens moet tot elke prys bewaar word.”
03-08-2010, 06:19 AM #2210
Talle op webwerf uit hul motors bedrieg
Die polisie oorweeg dit om ’n taakspan saam te stel omdat hulle oorval word deur klagtes van mense wat met advertensies op die Autotrader-webwerf uit hul motors bedrieg is.
Sr.supt. Jakes van Zyl, polisiewoordvoerder, het gesê klagtes “stroom in” van motoradverteerders wat bedroë daarvan afgekom het nadat hulle deur www.autotrader.co.za hul motors “verkoop” het.
Minstens 100 sulke gevalle is oor die laaste twee of drie jaar by die polisie aangemeld.
Volgens sr.supt. Musa Zondi, woordvoerder van die polisie se elite-eenheid, die Valke, is die modus operandi van dié diewe om ’n adverteerder te kontak en te reël vir ’n ontmoeting waar die kooptransaksie kan plaasvind.
Gewoonlik reël hulle om die tjek ná werk of oor naweke aan die motoreienaar te oorhandig.
In sommige gevalle stuur die “koper” ook ’n “bode” in sy plek om dié ruiltransaksie te voltooi, het Van Zyl uitgewys.
Die motoreienaars ontvang dan dikwels ’n vals of gesteelde tjek van dié persoon.
Wanneer hulle die tjek wil wissel en dit word geweier, kom hulle eers agter dis vals, het Zondi gesê.
Dit is egter dan te laat en is die motoreienaar dan sy motor kwyt.
“So, voordat jy jou motor deur dié soort advertensie aan iemand verkoop, moet die verkoper eers die agtergrond van die koper vasstel en daarop aandring om betaal te word voordat hulle die motor oorhandig.
Van Zyl het gesê hulle wil weens die toename in sulke gevalle nou ’n taakspan saamstel om dit te beveg.
“Ons wil die publiek net opnuut van dié bedrogspul bewus maak. Moet dit nié doen nie.”